**DISPOZITIA NR. 57**

**din 07.03.2019**

**privind modificarea indemnizațiilor lunare brute ale primarului și viceprimarului Comunei Cața, respectiv a salariilor de bază lunare brute ale funcționarilor publici și a personalului contractual din cadrul aparatului de specialitate a Primarului Comunei Cața**

Vocilă Gheorghe, primarul Comunei Caţa, Judeţul Braşov,

Analizând referatul nr. 886/19.02.2019 întocmit de doamna Alunița Barbu, referent în cadrul Compartimentului contabilitate, impozite și taxe;

Având în vedere prevederile:

- art. 2 alin. (1), art. 7, art. 11 alin. (4), art. 13 alin. (1), art. 18 și art. 25 alin. (1) din Legea nr. 153/2017 - Legea-cadru privind salarizarea personalului plătit din fonduri publice;

- HG nr. 937/2018 pentru stabilirea salariului de bază minim brut pe țară garantat în plată;

- art. 17 alin. (5) și art. 164 din Legea nr. 53/2003 – Codul muncii, republicată, cu modificările și completările ulterioare;

- art. 63 alin. (1) lit. d) și alin. (5) lit. c), ale art. 68 alin. (1) şi ale art. 115 alin. (1) lit. a) din Legea nr. 215/2001 privind administraţia publică locală, republicată, cu modificările și completările ulterioare;

Întrucât începând cu data de 01.01.2019 salariul minim brut pe țară garantat în plată, prevăzut la art. 164 alin. (1) din Legea nr. 53/2003 – Codul muncii, republicată, cu modificările și completările ulterioare este, pentru un program normal de lucru, de 2.080 lei/lunar, respectiv de 2350 lei/lunar pentru personalul încadrat pe funcții pentru care se prevede nivelul de studii superioare, cu vechime în muncă de cel puțin un an în domeniul studiilor superioare, se emite următoarea

**Dispoziție colectivă pentru modificarea indemnizațiilor și salariilor de bază lunare brute**:

**Art. 1** (1) Începând cu data de 01.01.2019, se modifică indemnizațiile lunare brute ale primarului și ale viceprimarului Comunei Cața și salariile de bază lunare brute ale funcționarilor publici și a personalului contractual din cadrul aparatului de specialitate a Primarului Comunei Cața, conform anexei care face parte integrantă din prezenta dispoziție.

 (2) Conform art. 11 alin. (4) din Legea nr. 153/2017 - Legea-cadru privind salarizarea personalului plătit din fonduri publice, nivelul veniturilor salariale se stabileşte, în condiţiile prevăzute la alin. (1) şi (3) al articolului precitat, fără a depăşi nivelul indemnizaţiei lunare a viceprimarului Comunei Cața, exclusiv majorările prevăzute la art. 16 alin. (2), cu încadrarea în cheltuielile de personal aprobate în bugetele de venituri şi cheltuieli.

**Art. 2** Prevederile prezentei dispoziții se vor duce la îndeplinire de către Compartimentul contabilitate, impozite și taxe.

**Art. 3** Potrivit prevederilor art. 37 alin. (2) din Legea nr. 153/2017 - Legea-cadru privind salarizarea personalului plătit din fonduri publice, persoanele interesate pot depune contestaţie în termen de 20 de zile calendaristice de la data comunicării prezentei dispoziții, la sediul Primăriei Comunei Cața.

**Art. 4** Secretarul Comunei Caţa va comunica copii după prezenta dispoziţie persoanelor interesate, Instituţiei Prefectului - Judeţului Braşov și Compartimentului contabilitate, impozite și taxe.

Primar, Secretar,

Vocilă Gheorghe Guignard Roxana